Ionuț Chirilă, săgeți la adresa unei legende din fotbalul autohton: „Din cauza acestui ins eu nu sunt antrenor la Dinamo”
Ionuț Chirilă, care este liber de contract din decembrie 2021, când a părăsit Academica Clinceni, l-a atacat pe Mircea Lucescu..
Tehnicianul și-a dorit mereu să o antreneze pe Dinamo și a declarat că a fost aproape de a ajunge pe banca tehnică a clubului, când Nicolae Badea era conducător.
Cu toate acestea, Chirilă a dezvăluit cine este legenda din fotbalul românesc care i-a pus ”bețe în roate”.
„Mircea Lucescu, care i-a spus lui Badea că eu nu trebuie să fiu antrenor la Dinamo, că sunt conflictual. Din cauza acestui ins eu nu sunt antrenor la Dinamo.
Eram pe aeroport la Roma, cu doi secretari de stat, şi când l-am sunat pe domnul Badea şi i-am spus să îmi dea un singur motiv pentru care eu, un antrenor care a crescut cu Dinamo, să nu antrenez Dinamo? Domnul Badea mi-a spus: ‘Nu am undă verde de la domnul Lucescu. Dacă îmi dă undă verde, nici nu ai aterizat şi eşti antrenorul lui Dinamo’.
Nu am ce să reglez cu Lucescu. El din spate, cum e obişnuit, lucrează cu toate echipele… cu Rapid, cu Dinamo. Văd că e în fiecare vestiar din România”, a declarat Ionuț Chirilă, potrivit as.ro.